ચીંચવાડા

ચીંચવાડા ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં સૌથી છેલ્લા આવતા વલસાડ જિલ્લામાં આવેલા કુલ ૬ (છ) તાલુકાઓ પૈકીના એક એવા વલસાડ તાલુકાનું ગામ છે. ચીંચવાડા ગામમાં આંગણવાડી, પ્રાથમિક શાળા, દૂધની ડેરી,  પંચાયતઘર જેવી સગવડો ઉપલબ્ધ થયેલ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે.

આ ગામ જિલ્લા તથા તાલુકાના મુખ્ય મથક વલસાડથી આશરે ૭ (સાત) કિલોમીટરના અંતરે પારનેરા ડુંગરથી પશ્ચિમ દિશામાં આવેલું છે. અહીંથી રાષ્ટ્રીય ધોરી માર્ગ નં. ૮ પર જવા માટે અતુલ ગામમાં આવેલ ઔદ્યોગિક સંકુલની વસાહતમાં થઇને જઇ શકાય છે. આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:વલસાડ તાલુકો